CELEX: 32010D0470
Language: hu
Date: 2010-08-26 00:00:00
Title: 2010/470/EU: A Bizottság határozata ( 2010. augusztus 26. ) a ló-, juh- és kecskefélékhez tartozó állatok spermáinak, petesejtjeinek és embrióinak, valamint a sertésfélékhez tartozó állatok petesejtjeinek és embrióinak Unión belüli kereskedelmére vonatkozó állat-egészségügyi bizonyítványminták meghatározásáról (az értesítés a C(2010) 5779. számú dokumentummal történt)  EGT-vonatkozású szöveg

31.8.2010   
            
            
               HU
            
            
               Az Európai Unió Hivatalos Lapja
            
            
               L 228/15
            
         A BIZOTTSÁG HATÁROZATA
   (2010. augusztus 26.)
   a ló-, juh- és kecskefélékhez tartozó állatok spermáinak, petesejtjeinek és embrióinak, valamint a sertésfélékhez tartozó állatok petesejtjeinek és embrióinak Unión belüli kereskedelmére vonatkozó állat-egészségügyi bizonyítványminták meghatározásáról
   (az értesítés a C(2010) 5779. számú dokumentummal történt)
   (EGT-vonatkozású szöveg)
   (2010/470/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 11. cikke (2) bekezdésének negyedik francia bekezdésére és 11. cikke (3) bekezdésének harmadik francia bekezdésére,
   mivel:
   
               (1)
            
            
               A 92/65/EGK irányelv azon állatok, spermák, petesejtek és embriók Unión belüli kereskedelmére irányadó állat-egészségügyi követelményeket állapítja meg, amelyek nem tartoznak külön uniós jogszabályokban megállapított állat-egészségügyi követelmények hatálya alá. A ló-, juh- és kecskefélékhez tartozó állatok spermáinak, petesejtjeinek és embrióinak, valamint a sertésfélékhez tartozó állatok petesejtjeinek és embrióinak (a továbbiakban: áruk) kereskedelmére vonatkozóan is tartalmaz követelményeket. Ezenkívül előírja, hogy ezen áruk Unión belüli kereskedelmére állat-egészségügyi bizonyítványokat kell létrehozni.
            
         
               (2)
            
            
               A 176/2010/EU bizottsági rendelettel (2) módosított 92/65/EGK irányelv D. melléklete bizonyos új, 2010. szeptember 1-jétől alkalmazandó követelményeket állapít meg az árukra.
            
         
               (3)
            
            
               A 176/2010/EU bizottsági rendelettel módosított 92/65/EGK irányelv D. melléklete szabályokat állapít meg a spermagyűjtő központokra vonatkozóan és részletes feltételekhez köti engedélyezésüket és felügyeletüket. Ezenkívül részletes feltételeket ír elő az embriógyűjtő és –előállító munkacsoportok engedélyezésére és felügyeletére, az in vivo kinyert embriók gyűjtésére és feldolgozására, valamint az in vitro megtermékenyített embriók és a mikromanipulált embriók előállítására és feldolgozására. Az így módosított D. melléklet módosította a ló-, juh- és kecskefélékhez tartozó donor állatok spermáira, petesejtjeire és embrióira, valamint a sertésfélékhez tartozó állatok petesejtjeire és embrióira alkalmazandó feltételeket is.
            
         
               (4)
            
            
               Ezen áruk Unión belüli kereskedelmére új állat-egészségügyi bizonyítványmintákat kell létrehozni a 176/2010/EU rendelettel módosított 92/65/EGK irányelv D. mellékletében meghatározott állat-egészségügyi követelmények figyelembevételével.
            
         
               (5)
            
            
               Ezenkívül a 176/2010/EU rendelettel bevezetett módosítások hatálybalépését megelőzően hozott 92/65/EGK irányelvben előírt rendelkezéseknek megfelelő rendelkezéseket kell hozni az Unión belüli, meglévő árukészletekre vonatkozóan. Ennek megfelelően külön bizonyítványmintákat kell létrehozni egyrészt a ló-, juh- és kecskefélékhez tartozó állatok olyan spermáinak, petesejtjeinek és embrióinak, másrészt a sertésfélékhez tartozó állatok olyan petesejtjeinek és embrióinak Unión belüli kereskedelmére vonatkozóan, melyeket 2010. szeptember 1-je előtt a 92/65/EGK irányelv D. mellékletének megfelelően gyűjtöttek, állítottak elő, dolgoztak fel és tároltak.
            
         
               (6)
            
            
               Jelenleg nem lehet meghatározni a meglévő készletek kimerülésének időpontját, mivel az áruk hosszú ideig készletezhetők. Emiatt nem lehet meghatározni a meglévő készletekre vonatkozó állat-egészségügyi bizonyítványminták használatának végső időpontját.
            
         
               (7)
            
            
               Az uniós jogszabályok egységesítése és egyszerűsítése érdekében az állat-egészségügyi bizonyítványmintákat egyetlen határozatban kell meghatározni és figyelembe kell venni az állatok és az állati eredetű termékek Közösségen belüli kereskedelmével kapcsolatos harmonizált bizonyítványminta és ellenőrzési jelentés elfogadásáról szóló, 2004. március 30-i 599/2004/EK bizottsági rendeletet (3).
            
         
               (8)
            
            
               Az áruk teljes nyomon követhetőségének biztosítása érdekében a ló-, juh- és kecskefélékhez tartozó állatok azon spermáinak Unión belüli kereskedelmére vonatkozó bizonyítványmintákat kell meghatározni e határozatban, melyeket egy engedélyezett spermagyűjtő központban gyűjtöttek be és melyek egy engedélyezett spermatároló központból kerültek feladásra, függetlenül attól, hogy ez utóbbi egy külön engedélyezési számmal ellátott spermagyűjtő központ részét képezi-e.
            
         
               (9)
            
            
               Az uniós jogszabályok egyértelműsége érdekében az érintett áruk Unión belüli kereskedelmére vonatkozó állat-egészségügyi bizonyítványmintákat meghatározó uniós jogi aktusokat hatályon kívül kell helyezni. Ennek megfelelően a lófélék petesejtjeinek és embrióinak kereskedelmével kapcsolatos állat-egészségügyi bizonyítványminta meghatározásáról szóló, 1995. július 24-i 95/294/EK bizottsági határozatot (4), a lófélék spermájának kereskedelmében használatos állat-egészségügyi bizonyítványminta meghatározásáról szóló, 1995. július 24-i 95/307/EK bizottsági határozatot (5), a juh- és kecskeféle állatok spermájának, petesejtjeinek és embrióinak Közösségen belüli kereskedelméhez használandó bizonyítványminta meghatározásáról szóló, 1995. szeptember 19-i 95/388/EK bizottsági határozatot (6), valamint a sertések petesejtjeinek és embrióinak Közösségen belüli kereskedelmében használatos bizonyítványminta meghatározásáról szóló, 1995. november 9-i 95/483/EK bizottsági határozatot (7) hatályon kívül kell helyezni.
            
         
               (10)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Tárgy
   E határozat a következő áruk Unión belüli kereskedelmére vonatkozóan határoz meg bizonyítványmintákat:
   
               a)
            
            
               a lófélékhez tartozó állatok spermái;
            
         
               b)
            
            
               a lófélékhez tartozó állatok petesejtjei és embriói;
            
         
               c)
            
            
               a juh- és kecskefélékhez tartozó állatok spermái;
            
         
               d)
            
            
               a juh- és kecskefélékhez tartozó állatok petesejtjei és embriói;
            
         
               e)
            
            
               a sertésfélékhez tartozó állatok petesejtjei és embriói.
            
         2. cikk
   A lófélékhez tartozó állatok spermájának kereskedelme
   Az I. mellékletben meghatározott, alábbi állat-egészségügyi bizonyítványminták egyikének kell kísérnie a lófélékhez tartozó állatok spermaszállítmányait az egyik tagállamból egy másikba történő szállítás során:
   
               a)
            
            
               az A. részben meghatározott IA. állat-egészségügyi bizonyítványminta a 2010. augusztus 31-e után gyűjtött és a sperma származási helye szerinti, engedélyezett spermagyűjtő központból feladott spermaszállítmányok esetében;
            
         
               b)
            
            
               a B. részben meghatározott IB. állat-egészségügyi bizonyítványminta a 2010. szeptember 1-je előtt gyűjtött, feldolgozott és tárolt, és a sperma származási helye szerinti, engedélyezett spermagyűjtő központból 2010. augusztus 31-ét követően feladott spermaszállítmányok esetében;
            
         
               c)
            
            
               a C. részben meghatározott IC. állat-egészségügyi bizonyítványminta az a) és b) pontban említett, egy engedélyezett spermagyűjtő központból feladott spermaszállítmányok és spermakészletek esetében.
            
         3. cikk
   A lófélékhez tartozó állatok petesejtjeinek és embrióinak kereskedelme
   A II. mellékletben meghatározott, alábbi minták egyikének megfelelő állat-egészségügyi bizonyítványnak kell kísérnie a lófélékhez tartozó állatok petesejtjeit és embrióit tartalmazó szállítmányokat az egyik tagállamból egy másikba történő szállítás során:
   
               a)
            
            
               az A. részben meghatározott IIA. állat-egészségügyi bizonyítványminta a 2010. augusztus 31-e után gyűjtött vagy előállított, és a petesejtek illetve embriók származási helye szerinti, engedélyezett embriógyűjtő vagy –előállító munkacsoport által feladott petesejtek és embriók szállítmányai esetében;
            
         
               b)
            
            
               a B. részben meghatározott IIB. állat-egészségügyi bizonyítványminta a 2010. szeptember 1-je előtt gyűjtött, feldolgozott és tárolt, és a petesejtek illetve embriók származási helye szerinti, engedélyezett embriógyűjtő munkacsoport által 2010. augusztus 31-ét követően feladott petesejt- és embriókészlet-szállítmányok esetében.
            
         4. cikk
   A juh- és kecskefélékhez tartozó állatok spermáinak kereskedelme
   A III. mellékletben meghatározott, alábbi minták egyikének megfelelő állat-egészségügyi bizonyítványnak kell kísérnie a juh- és kecskefélékhez tartozó állatok spermaszállítmányait az egyik tagállamból egy másikba történő szállítás során:
   
               a)
            
            
               az A. részben meghatározott IIIA. állat-egészségügyi bizonyítványminta a 2010. augusztus 31-e után gyűjtött és a sperma származási helye szerinti, engedélyezett spermagyűjtő központból feladott spermaszállítmányok esetében;
            
         
               b)
            
            
               a B. részben meghatározott IIIB. állat-egészségügyi bizonyítványminta a 2010. szeptember 1-je előtt gyűjtött, feldolgozott és tárolt, és a sperma származási helye szerinti, engedélyezett spermagyűjtő központból 2010. augusztus 31-ét követően feladott spermakészlet-szállítmányok esetében;
            
         
               c)
            
            
               a C. részben meghatározott IIIC. állat-egészségügyi bizonyítványminta az a) és b) pontban említett, egy engedélyezett spermagyűjtő központból feladott sperma- és spermakészlet-szállítmányok esetében.
            
         5. cikk
   A juh- és kecskefélékhez tartozó állatok petesejtjeinek és embrióinak kereskedelme
   A IV. mellékletben meghatározott, alábbi minták egyikének megfelelő állat-egészségügyi bizonyítványnak kell kísérnie a juh- és kecskefélékhez tartozó állatok petesejt- és embriószállítmányait az egyik tagállamból egy másikba történő szállítás során:
   
               a)
            
            
               az A. részben meghatározott IVA. állat-egészségügyi bizonyítványminta a 2010. augusztus 31-e után gyűjtött vagy előállított, és a petesejtek illetve embriók származási helye szerinti, engedélyezett embriógyűjtő vagy –előállító munkacsoport által feladott petesejtek és embriók szállítmányai esetében;
            
         
               b)
            
            
               a B. részben meghatározott IVB. állat-egészségügyi bizonyítványminta a 2010. szeptember 1-je előtt gyűjtött, feldolgozott és tárolt, és a petesejtek illetve embriók származási helye szerinti, engedélyezett embriógyűjtő munkacsoport által 2010. augusztus 31-ét követően feladott petesejt- és embriókészlet-szállítmányok esetében.
            
         6. cikk
   A sertésfélék petesejtjeinek és embrióinak kereskedelme
   Az V. mellékletben meghatározott, alábbi minták egyikének megfelelő állat-egészségügyi bizonyítványnak kell kísérnie a sertésfélékhez tartozó állatok petesejt- és embriószállítmányait az egyik tagállamból egy másikba történő szállítás során:
   
               a)
            
            
               az A. részben meghatározott VA. állat-egészségügyi bizonyítványminta a 2010. augusztus 31-e után gyűjtött vagy előállított, és a petesejtek illetve embriók származási helye szerinti, engedélyezett embriógyűjtő vagy –előállító munkacsoport által feladott petesejtek és embriók szállítmányai esetében;
            
         
               b)
            
            
               a B. részben meghatározott VB. állat-egészségügyi bizonyítványminta a 2010. szeptember 1-je előtt gyűjtött, feldolgozott és tárolt, és a petesejtek illetve embriók származási helye szerinti, engedélyezett embriógyűjtő munkacsoport által 2010. augusztus 31-ét követően feladott petesejt- és embriókészlet-szállítmányok esetében.
            
         7. cikk
   Hatályon kívül helyezések
   A 95/294/EK, a 95/307/EK, a 95/388/EK és a 95/483/EK határozat hatályát veszti.
   8. cikk
   Alkalmazhatóság
   Ezt a határozatot 2010. szeptember 1-jétől kell alkalmazni.
   9. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2010. augusztus 26-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 268., 1992.9.14., 54. o.
   
      (2)  HL L 52., 2010.3.3., 14. o.
   
      (3)  HL L 94., 2004.3.31., 44. o.
   
      (4)  HL L 182., 1995.8.2., 27. o.
   
      (5)  HL L 185., 1995.8.4., 58. o.
   
      (6)  HL L 234., 1995.10.3., 30. o.
   
      (7)  HL L 275., 1995.11.18., 30. o.
   
      I. MELLÉKLET
      
         A lófélékhez tartozó állatok spermaszállítmányainak unión belüli kereskedelmére vonatkozó állat-egészségügyi bizonyítványminták
      
      A.   RÉSZ
      IA. állat-egészségügyi bizonyítványminta a lófélékhez tartozó állatok 2010. augusztus 31-ét követően a 92/65/EGK tanácsi irányelvnek megfelelően gyűjtött, és a sperma származási helye szerinti, engedélyezett spermagyűjtő központból feladott spermái szállítmányainak Unión belüli kereskedelméhez
      
         
      
         
      
         
      
         
      
         
      B   RÉSZ
      IB. állat-egészségügyi bizonyítványminta a lófélékhez tartozó állatok 2010. szeptember 1-je előtt a 92/65/EGK tanácsi irányelvnek megfelelően gyűjtött, feldolgozott és tárolt, és a sperma származási helye szerinti, engedélyezett spermagyűjtő központból 2010. augusztus 31-ét követően feladott spermakészletei szállítmányainak Unión belüli kereskedelméhez
      
         
      
         
      
         
      C.   RÉSZ
      IC. állat-egészségügyi bizonyítványminta a lófélékhez tartozó állatok 2010. augusztus 31-ét követően a 92/65/EGK tanácsi irányelvnek megfelelően gyűjtött, feldolgozott és tárolt spermái, valamint a 2010. szeptember 1-jét megelőzően a 92/65/EGK tanácsi irányelvnek megfelelően gyűjtött, feldolgozott és tárolt, és egy engedélyezett spermatároló központból 2010. augusztus 31-ét követően feladott spermakészletei szállítmányainak Unión belüli kereskedelméhez
      
         
      
         
      
         
   
   
      II. MELLÉKLET
      
         A lófélékhez tartozó állatok petesejt- és embriószállítmányainak Unión belüli kereskedelmére vonatkozó állat-egészségügyi bizonyítványminták
      
      A.   RÉSZ
      IIA. állat-egészségügyi bizonyítványminta a lófélékhez tartozó állatok 2010. augusztus 31-ét követően a 92/65/EGK tanácsi irányelvnek megfelelően gyűjtött, illetve előállított, és egy, a petesejtek vagy embriók származási helye szerinti, engedélyezett embriógyűjtő vagy -előállító munkacsoport által feladott petesejtjei és embriói szállítmányainak Unión belüli kereskedelméhez
      
         
      
         
      
         
      B.   RÉSZ
      IIB. állat-egészségügyi bizonyítványminta a lófélékhez tartozó állatok 2010. szeptember 1-je előtt a 92/65/EGK tanácsi irányelvnek megfelelően gyűjtött, feldolgozott és tárolt, és a petesejtek vagy az embriók származási helye szerinti, engedélyezett embriógyűjtő munkacsoport által 2010. augusztus 31-ét követően feladott petesejt- és embriókészletei szállítmányainak Unión belüli kereskedelméhez
      
         
      
         
      
         
   
   
      III. MELLÉKLET
      
         A juh- és kecskefélékhez tartozó állatok spermaszállítmányainak kereskedelmére vonatkozó állat-egészségügyi bizonyítványminták
      
      A.   RÉSZ
      IIIA. állat-egészségügyi bizonyítványminta a juh- és kecskefélékhez tartozó állatok 2010. augusztus 31-ét követően a 92/65/EGK tanácsi irányelvnek megfelelően gyűjtött és a sperma származási helye szerinti, engedélyezett spermagyűjtő központból feladott spermái szállítmányainak Unión belüli kereskedelméhez
      
         
      
         
      B.   RÉSZ
      IIIB. állat-egészségügyi bizonyítványminta a juh- és kecskefélékhez tartozó állatok 2010. szeptember 1-je előtt a 92/65/EGK tanácsi irányelvnek megfelelően gyűjtött, feldolgozott és tárolt, és a sperma származási helye szerinti, engedélyezett spermagyűjtő központból 2010. augusztus 31-ét követően feladott spermakészletei szállítmányainak Unión belüli kereskedelméhez
      
         
      
         
      C.   RÉSZ
      IIIC. állat-egészségügyi bizonyítványminta a juh- és kecskefélékhez tartozó állatok 2010. augusztus 31-ét követően a 92/65/EGK tanácsi irányelvnek megfelelően gyűjtött spermái, valamint a 2010. szeptember 1-jét megelőzően a 92/65/EGK tanácsi irányelvnek megfelelően gyűjtött, feldolgozott és tárolt, és egy engedélyezett spermatároló központból 2010. augusztus 31-ét követően feladott spermakészletei szállítmányainak Unión belüli kereskedelméhez
      
         
      
         
      
         
   
   
      IV. MELLÉKLET
      
         A juh- és kecskefélékhez tartozó állatok petesejt- és embriószállítmányainak Unión belüli kereskedelmére vonatkozó állat-egészségügyi bizonyítványminták
      
      A.   RÉSZ
      IVA. állat-egészségügyi bizonyítványminta a juh- és kecskefélékhez tartozó állatok 2010. augusztus 31-ét követően a 92/65/EGK tanácsi irányelvnek megfelelően gyűjtött illetve előállított és egy, a petesejtek vagy embriók származási helye szerinti, engedélyezett embriógyűjtő vagy –előállító munkacsoport által feladott petesejtjei és embriói szállítmányainak Unión belüli kereskedelméhez
      
         
      
         
      
         
      B   RÉSZ
      IVB. állat-egészségügyi bizonyítványminta a juh- és kecskefélékhez tartozó állatok 2010. szeptember 1-je előtt a 92/65/EGK tanácsi irányelvnek megfelelően gyűjtött, feldolgozott és tárolt, és a petesejtek vagy az embriók származási helye szerinti, engedélyezett embriógyűjtő munkacsoport által 2010. augusztus 31-ét követően feladott petesejt- és embriókészletei szállítmányainak Unión belüli kereskedelméhez
      
         
      
         
   
   
      V. MELLÉKLET
      
         A sertésfélékhez tartozó állatok petesejt- és embriószállítmányainak unión belüli kereskedelmére vonatkozó állat-egészségügyi bizonyítványminták
      
      A.   RÉSZ
      VA. állat-egészségügyi bizonyítványminta a sertésfélékhez tartozó állatok 2010. augusztus 31-ét követően a 92/65/EGK tanácsi irányelvnek megfelelően gyűjtött illetve előállított, és egy, a petesejtek vagy embriók származási helye szerinti, engedélyezett embriógyűjtő vagy -előállító munkacsoport által feladott petesejtjei és embriói szállítmányainak Unión belüli kereskedelméhez
      
         
      
         
      
         
      B.   RÉSZ
      VB. állat-egészségügyi bizonyítványminta a sertésfélékhez tartozó állatok 2010. szeptember 1-je előtt a 92/65/EGK tanácsi irányelvnek megfelelően gyűjtött, feldolgozott és tárolt, és a petesejtek vagy az embriók származási helye szerinti, engedélyezett embriógyűjtő munkacsoport által 2010. augusztus 31-ét követően feladott petesejt- és embriókészletei szállítmányainak Unión belüli kereskedelméhez